
Peetri platsi ja selle lähiala detailplaneeringu 
vastuvõtmine ja avaliku väljapaneku korraldamine 

1. Asjaolud ja menetluse käik

Detailplaneeringu algatamise ettepaneku esitas Narva Linnavalitsuse Arhitektuuri- ja Linnaplaneerimise Amet ning planeering algatati Narva Linnavolikogu 17.03.2005 otsusega nr 35/52. Narva Linnavolikogu 26.08.2010 otsusega nr 132 suurendati planeeringuala kaasates detailplaneeringusse Peterburi mnt 1, Vestervalli tn 3, Vestervalli tn 5, Vestervalli tn 7 kinnistud. Detailplaneeringu ala suurendamise tingis vajadus rekonstrueerida Peetri platsiga külgnev Narva piiripunkt. 
Planeeringu lahendusega täpsustatakse Narva piiripunkti ehitusõigust ning korrigeeritakse krundi piire. Samuti kavandatakse alale bussi- ja tolliterminali, treppi üle Triumhpi bastioni, A. Puškini skvääris ajalehekioskit koos bussiootepaviljoniga ning lillemüügikioskit. Nähakse ette olemasolevate kruntide ning reformimata ala kruntideks jagamine. Planeeringu lahendus ei muuda olevate tänavate ja teemaaalale piire, kuid moodustatakse uus teemaaala krunt Vertervalli tänava lõigus. Samuti laiendatakse Puškini tänaval paiknev sõidutee 2+2 sõidurajaliseks. Haljastuse suurim osa püüakse säilitada, planeeritavat haljastust ette ei nähta. Detailplaneeringuga määratakse ka tehnovõrkude asukohta.
Planeeritav territoorium asub Narva linnas Vanalinna linnaosas ning on muinsuskaitsetsooni kuuluv ala. Osaliselt jääb ala ajaloolise kesklinna ja osaliselt ajaloolise kesklinna kaitsetsooni.

Narva linna üldplaneeringu järgi on antud ala maakasutuse sihtotstarbeks üldmaa, transpordimaa ning riigikaitsemaa. Osaliselt muudab detailplaneeringu lahendus üldplaneeringut maakasutuse sihtotstarbe osas.

Planeering oli kooskõlastatud lähteülesandes loetletud asutustega ja isikutega. 17.04.2012 teatas Ida-Viru Maavanem, et kooskõlas Planeerimisseaduse §17 lg 3 p 2 määrab Peetri platsi ja selle lähiala detailplaneeringule täiendavad kooskõlastused Politsei- ja Piirivalveametiga ning Maksu- ja Tolliametiga. 22.05.2012 kirjaga nr 1.11-7/34-2 kooskõlastas Politsei- ja Piirivalveamet planeeringu. Maksu- ja Tolliameti hoone kuulub Riigi Kinnisvarale, kes on juba 25.01.2012 kirjaga nr 900318/114 andnud Peetri platsi ja selle lähiala detailplaneeringule oma nõusoleku.

24.04.2012 Narva Linnavalitsuse Arhitektuuri- ja Linnaplaneerimise Amet kooskõlastas Sweco Projekt AS poolt koostatud Peetri platsi ja selle lähiala detailplaneeringu (töö nr 10400-0066).
2. Õiguslikud alused
2.1. Planeerimisseaduse § 18 lõike 1 alusel kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.2. Narva Linna ehitusmääruse § 10 lõike 2 punkti 1 kohaselt linnavolikogu teeb otsuse planeeringu vastuvõtmiseks.
3. Otsus

Võtta vastu Peetri platsi ja selle lähiala detailplaneering pindalaga ca 7,4 ha, Sweco Projekt AS töö nr 10400-0066 (vastavalt lisatud detailplaneeringu põhijoonisele – Lisa 1) ja korraldada planeeringu avalik väljapanek. 
4. Rakendussätted

4.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva  linn avaldab ametlikke teateid ja kohaliku omavalitsuse veebilehel. 
4.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4.3. Käesolev otsus jõustub teatavakstegemisest.
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.
Aleksandr Jefimov
Linnavolikogu esimees

